open-index/open-wikipedia-markdown huggingface dataset:
Aşağı bazar

**Aşağı bazar küçəsi** – Şuşanın tarixi mərkəzində yerləşən üç əsas magistral küçədən biridir. Aşağı və Rasta bazar küçələrinin kəsişməsi nəticəsində şəhərin əsas ticarət və ictimai mərkəzi olan Meydan formalaşır. Şəhərin ən qədim və mühüm ticarət küçəsi olan Aşağı bazar küçəsi Aşağı meydan və Meydanı birləşdirir.

## Tarixi
Şuşa şəhərinin inkişafının ən erkən dövrlərindən etibarən Qarabağ xanlığının paytaxt sakinləri qaladan kənarla geniş ticarət əlaqələri yaratmışdılar. Şəhərin aşağı hissəsində karvansaraların olması artıq həmin dövrlərdə kənardan şəhərə ticarət məqsədilə gələnlərin olmasından xəbər verir. Lakin, Pənahəli xanın dövründə Şuşa ticari əhəmiyyətdən daha çox müdafiə xarakterli qala-şəhər kimi nəzərdə tutulduğuna görə, şəhərdə ticarətin inkişafına bir o qədər də əhəmiyyət verilmirdi. E. Avalov qeyd edir ki, Şuşanın ticarət mərkəzinin tarixi qeyd edilməmiş baş planda əks etdirilmiş memarlıq-planlaşdırma kompozisiyası da həmin dövrdə ticarətin səviyyəsini əks etdirir. Buna görə də kiçik həcmli ticari əlaqələr mühitində Aşağı bazar kimi kiçik ticarət küçəsi yetərli idi.

## Xüsusiyyətləri
Aşağı bazar küçəsi XIX əsrin I yarısına kimi Şuşanın əsas kompozisiya-planlaşdırma strukturunun mərkəzində məhz bu küçə dayanırdı. Şuşa şəhərinin tarixi qeyd edilməmiş baş planına görə, XIX əsrin əvvəllərində bu küçə şəhərdə yeganə dəqiq planlaşdırılmış ticarət magistralı olmaqla, hər iki tərəfində qırmızı xətt boyunca ticarət sıraları yerləşirdi. E. Avalov bildirir ki, əsas ticarət küçəsi olmaqla yanaşı həmin dövrdə Aşağı bazar küçəsi həm də uzun mərkəz rolunu oynayırdı.

Qarabağ tarixçisi Baharlının verdiyi məlumata görə, həmin dövrdə Aşağı bazar küçəsində ticarət sıraları ilə yanaşı karvansara və hamamlar, o cümlədən *Uğurlu bəy hamamı* yerləşirdi.

## İstinadlar

## Ədəbiyyat
* 

## Həmçinin bax
* Şuşa Dövlət Tarix-Memarlıq Qoruğu
Peleşas

**Peleşas** (, ) — Xorvatiyanın cənubunda yerləşən yarımada. Yarımadanın uzunluğu 70&nbsp;km, eni 3–8&nbsp;km arasında dəyişir.

## Ümumi məlumat

Peleşas materiklə ensiz bərzəxlə birləşir. Burada Stion şəhəri yerləşir. Yarımada materikdən Neretvan körfəzi, Mlet adasından Mlet boğazı, Korçula adasından Paeleşas boğazı ilə ayrılır. Yarımadanın ən ucqar nöqtəsi Müqəddəs İli dağıdır (961 m). Dağın ətəklərində Orebiç şəhəri vardır. İnzibati baxımından 4 icmaya bölünür. İri yaşayış məntəqələri: Orebiç (4165 nəf. 2001), Ston (2605 nəf) və Trpan (871 nəf).

Cənub, yumşaq iqlim buranı Xorvatiyanın üzümçülük, limon, portağal yetişdirilən regionu edir. Yarıçmadada şərabçılığın paytaxtı Potomedir. Neretvan körfəzinin az duzlu sularınfda molyusk yetişdirilir.  .
Bunun səbəbi  Neretva çayıdır. Dalmatin adaları kimio yarımada da turizm üçün əlverişlidir.

Yarımada bərə vastəsi ilə materik (Trpan — Ploçe) və Korçula adası ilə əlaqələnir.

Yarımadadan Xorvatiyanın əsas hissəsinə getmək üçün Bosniya və Herseqovinadan keçmək lazım gəlir. Ancaq körpü tikintisi gerçəkləşdirildiyi halda bu iş asanlaşacaqdır. Körpü tikintisi Bosniya və Herseqovina hökumətinin etirazından sonra dayandırılmışdır. Belə ki, körpü tikiləcəyi təqdirdə Bosniya və Herseqovinanın Neum limanına iri gəmilər yan ala bilməyəcəkdir. Körpünün parametrləri dəyişdirildikdən sonra tikinti işləri bərpa edilmişdir.

## Şəhərləri
Orebiç bir dənizçi şəhəridir. XIX əsrdə elə də iri olmayan ölçülərinə baxmayaraq dalmasiyanın Rieka çəhərindən sonra ikinci olmuşdur. Şəhərin qərbində XV əsrə aid Fransiz monsastrı vardır. Onun yaxınlığında isə dənizçi qəbrstanlığı yerləşirr.

Ston şəhərində ilk istehkamlar roma dönəmlərində inşa edilmişdir.

## Mənbə
* Yarımada haqqında sayt
Bruk Teylor

**Bruk Teylor** (; 18.8.1685, Edmonton — 29.12.1731, London) — ingilis riyaziyyatçısı.

## Bioqrafiya
Teylor 1685-ci il avqustun 18-də Edmonton şəhərində anadan olub və 1701-ci ildə Müqəddəs İohan kollecinə daxil olub, 1709-cu ildə bakalavr dərəcəsi aldı və 1714-cü ildə hüquq doktoru oldu. London Kral Cəmiyyətinin üzvü (1712), funksiyanı qüvvət sırasına ayırmaq üçün ümumi düstur vermiş, simin rəqsinə dair məsələnin riyazi öyrənilməsinin başlanğıcını qoymuşdur. Sonlu fərqlər nəzəriyyəsinin öyrənilməsində böyük rolu olmuşdur. Teylor perspektiv, yırğalanma mərkəzi, mərminin uçuşu, maqitlərin qarşılıqlı təsiri, kapillyarlıq və s. sahələrdə də əsərlər yazmışdır.

## Xatirəsi
1935-ci ildə Beynəlxalq Astronomiya İttifaqı Teylorun adına ayın görünən tərəfində krateri adlandırıb.

## Həmçinin bax
* Teylor sırası
* Teylor teoremi

## İstinadlar

## Xarici keçidlər
* [Cite This Brook Taylor
* Brook Taylor early life
Kap Vert yarımadası

**Kap Vert yarımadası** ( — *yaşıl burun*) — Afrikanın Atlantik okean sahillərində yerləşən yarımadası. Yarımadada Afrika materikinin ən ucqar qərb nöqtəsi olan Almadi burnu yerləşir. Yarımadanın cənub hissəsində seneqalın paytaxtı olan Dakar qəralaşır.

## Coğrafiyası
Kap Vert yarımadası bir neçə keçmiş vulkanın adanın Dəniz cərəyanları vastəsi ilə toplanan qumun sayəsində materikə birləşmişdir. Yaeımada üçbucaq formaya malikdir. Bu ucu mic olan yarımada Almadi burnundan cənub-çərq istiqamətdə əyilir və gəmiçilik üçün əlverişli liman əmələ gətirir.
[thumb|300px|<small>[Dakar. İnzibati xəritə]]
Yarımadanın relyefi qayalıqdır. Materikə doğru isə qumluqlar üstünlıük təşkil edir. Paytaxtın qərb rayonlarında yerləşən Madlen adasında dünyanın ən kiçik milli parkı yerləşir. Digər adalarla buirlikdə UNESCO ümumdünya irsi siyahısına daxildir.

## Tarixi
Avropalılara yarımada 1445-ci ildən məlumdur. Burada ilk dəfə Diniş Diaş olmuşdur. Portuqallar yarımadanı *Kabo Verde* yəni Yaşıl burun adlandırmışlar. Bunun səbəbi Qərbi Afrika sdahillərində sahara səhrasıına yaxın ərazidə palma ağaclarının əmələ gətirdiyi yaşıllıq olmuşdur. Portuqallar burada qitələr arası açıq liman təşkil edirlər. Bir müddət sonra isə bölgə Fransanın Qərbi Afrikadakı ekspansiyasının başlanğıc nöqtələrindən birinə çevrilir. Onlar 1857-ci ildə Dakar limanını inşa edirlər. 1902-ci ildən isə Fransız Qərbi Afrikasının paytaxtına çevrilmişdir.

Dakar şəhərində Dakar Beynəlxalq hava limanı yerləşir.

## Əhalisi
Böyük Dakarda 2006-cı il məlumatına görə 2,45 mln nəfər yaşayır. Dakarın özündə isə 1,031 mln nəfər qeydə alınmışdır. Əhalinin əsas məşquliyyəti balıqçılıq, tikinti və fermer təsərrüfatıdır.

## İstinadlar

## Mənbə
* Rəsmi sayt
* Dakar
* Fəzadan çəkilmiş şəkillər Google Maps
* Geja Roosjen. Stichting Yoff: Project Moving Birds for Senegal 2006—2007 . Amsterdam, Holland.
*  Richard Dumez and Moustapha Kâ. Yoff Le Territoire Assiégé: Un village lébou dans la banlieue de Dakar. Dossiers régions côtières et petites îles 7. Unesco (2000).
Yussef Ait Bennasser

**Yussef Ait Bennasser** (7 iyul 1996-cı ildə anadan olub) — Liqa 1 təmsilçilərindən olan Monako klubunda yarımmüdafiəçi kimi çıxış edən peşəkar Mərakeş futbolçusu.

## Karyerası

### Nansi
Ait Bennasser *Nansi* akademiyası vasitəsilə inkişaf etmişdir. O, Liqa 2-də debütünü 3 avqust 2015-ci ildə *Tur* klubuna qarşı oyunda etmişdir. O, karyerasında ilk qolunu 28 noyabr 2015-ci ildə *Le Havr* klubuna qarşı oyunda vurmuşdur. *Marsel Piko* stadionunda keçirilən görüşdə Nansi rəqibinə 3–1 hesabı ilə qalib gəlmişdir.

## Milli karyerası
Fransada doğulmasına və böyüməsinə baxmayaraq, Ait Bennasser Mərakeş Kralı Futbol Federasiyasından dəvət almışdır. O, 2013-cü ildə Mərakeş U-17 milli futbol komandası ilə iki görüşdə iştirak etmişdir. O, Mərakeş milli futbol komandası ilə debütünü Albaniya millisinə qarşı oyunda etmiş və millisi rəqibi ilə 0–0 hesabı ilə bərabərə qalmışdır.

2018-ci ilin may ayında Bennasser Rusiyada təşkil edilən 2018 FİFA Dünya Kubokunda iştirak etmək üçün millinin 23 nəfərlik heyətinə daxil edilmişdir.

## Karyera statistikası

### Klub

### Milli komanda

## İstinadlar
Freysinet yarımadası

**Freysinet yarımadası** () — Tasmaniya adasının şərqində yerləşən yarımada. крупный полуостров на востоке Тасмании (Австралия).

## Coğrafiya
Freysinet yarımadası 23&nbsp;km uzunluğa (şimaldan cənuba), 6,5&nbsp;km enə malikdir. Yarıçmadanın sahəsi 65&nbsp;km², maksimal hündürlüyü 613&nbsp;metrdir.

Yarımadadan cənubnda Şuten adası yerləşir. Onlar birlikdə Freysinet Milli Parkını təşkil edirlər. Şuten adası yarımadadan eni 1,6&nbsp;km olan boğazla ayrılır (*Schouten Passage*).

Yarımada şərqdən Tasman dənizi, qərbdən isə Qreyt-Oyster-Bey körfəzi ilə əhatələnir.

## Tarixi
1642-ci ildə Abel Tasman yarımada ətrafından keçmişdir. O, yaxınlıqda olan adanı Holland Ost-Hind şirkətinin rəhbərlərindən olan Yost Sxoutenin şərəfinə adlandırmışdır. 
 
İlk əvvəllər elə düşünülürdü ki, yarımada kiçik adalradan ibarət adalar qrupudur. Bu məsələyə  1802—1803-cü ildə fransız dənizçi Nikolya-Toma Bodenin ekspedisiyası zamanı aydınlıq gətirilmişdir. O, yarımdadanı Freysinet adlandırmışdır. Onun ekspedisiyasında Freysinet qardaşları xidmət etmişdir. Sonradan Lui de Freysinet məşhur dənizçi, Anri Freysinet isə admiral olmuşdur. Görünür Boden onlardan birinin şərəfinə bu yarımadanı adlandırmışdır

## İstinadlar

## Mənbə
* *Rob Blakers, Jamie Kirkpatrick (text)* Freycinet: Freycinet National Park, Tasmania , Cascades, Tasmania: Wilderness Photo, 2004, ISBN 0957974418
Kapılovo yarımadası

**Kapılovo** — Volqa çayı sahilində, Samara vilayəti, Tolyatti şəhəri yaxınlığında yerləşən yarımada. İnzibati baxımından Tolyatinin komsomol rayonu ərazisinə daxildir.

## Coğrafiyası
Yarımada Juqulyov SES tikintisi zamanı meydana gəlmişdir. Bitki örtüyü: qarışıq meşə və kolluqlar.

Yarımadaya "Ural" federal yolu ilə № 56 sayı şəhər avtobusu hərəkət edir. Yarımadanın daxilinə isə Burlaskaya küçəsi uzanır. Şlyuzovoy mikorayonundan bərə daşımaları həyata keçirilir.

Yarımada ərazisində, volqa çayı sahillərində turbazalar və bağ sahələri vardır.

## Təsərrüfat
Yarımada ətrafında yerləşən körfəzlərin birində rusiyada ilk və yeganə olan üzən balıqyetişdirmə zavodu fəaliyyət göstərir.

## Görməli yerləri
Yarımadada istirahət üçün əlverişli şərait vardır.

Yarımada istirahət bazaları, qumlu çimərliklərə sahibdir. Onun qərb sahillərindən Jiquli dağlarına gözəlk mənzərə açılır.

## Mənbə
* Samara vilayəti. Kapılovo yarımadası. 

## İstinadlar
Xəzər Lənkəran Futbol Klubunun baş məşqçilərinin siyahısı

'''"Xəzər Lənkəran"''' futbol klubunnun baş məşqçisi postunda ayrı-ayrı vaxtlarda 18 mütəxəssis (vəzifəni müvəqqəti icra edənlər daxil olmaqla) çalışıb. Bu siyahıda "Xəzər Lənkəran" Futbol Klubunun bütün baş məşqçiləri, onların statistikası və qazandığı uğurlar öz əksini tapıb.

## Statistika
300px|thumb|Mirça Rednik
Müxtəlif zamanlarda klubda çalışmış baş məşqçilərin statistikası.

**Şərti işarələr:**
* **vmie** - vəzifəni müvəqqəti icra edən
* **O** - oyun
* **Q** - qələbə
* **H** - heç-heçə
* **M** - məğlubiyyət
* **VT** - vurulan top
* **BT** - buraxılan top
* **Q%** - qələbə faizi

**Qeyd:**
* Baş məşqçilər klubuda çalışmaq ardıcıllığı ilə göstərilib.
* Penaltilər seriyası nəzərə alınmayıb.
* Baş məşqçi cəzalı olduğu müddətdə keçirilən oyunlar da onun hesabına yazılıb.
* 2013/14 mövsümünün son 4 turunda komandanı meydana Oğuz Çetin çıxarsa da, bunlardan ilk üçü baş məşqçi Mustafa Dənizlinin hesabına yazılıb. Onun istefasından sonrakı qarşılaşma isə Çetinə hesablanıb.

## İşlədikləri müddət
300px|thumb|Con Benjamin Toşak
"Xəzər Lənkəran" klubunda müxtəlif zamanlarda işləmiş baş məşqçilərdən 6-sı klubda ayrı-ayrı vaxtlarda 2 dəfə çalışıb.

**Qeyd:** 

* Elbrus Məmmədov klubda baş məşqçi kimi birinci dönəmində vəzifəni müvəqqəti icra edib, ikinci dönəmdə isə rəsmi olaraq bu vəzifəni tutub.
* Klubda ikinci dəfə çalışan baş məşqçinin adının sonunda (2d - 2-ci dəfə) işarəsi qoyulub.
* vmie - vəzifəni müvəqqəti icra edən.

## İstinadlar

## Həmçinin bax
* Mirça Rednik
* Ağasəlim Mircavadov
*Con Benjamin Toşak
Niklas Stierlin

**Niklas Stierlin** (22 yanvar 2000-ci ildə anadan olub) — Bundesliqa təmsilçilərindən olan RB Leypziq klubunda yarımmüdafiəçi kimi çıxış edən peşəkar Almaniya futbolçusu.

## Klub karyerası

### Leypziq
Stierlin *Kayserlautern* akademiyası vasitəsilə inkişaf etmişdir. Stierlin öz peşəkar karyerasında debütünü 26 iyul 2018-ci ildə Allsvenskan təmsilçisi olan *Hakken* klubuna qarşı oyunda etmişdir. O, 85-ci dəqiqədə Brumanı əvəz etmişdir. UEFA Avropa Liqasının təsnifat mərhələsi görüşündə Leypziq rəqibinə 4-0 hesabı ilə qalib gəlmişdir.

## Karyera statistikası

### Klub
 

1UEFA Avropa Liqası görüşləri daxildir.
2Almaniya Superkuboku görüşləri daxildir.

## İstinadlar

## Xarici keçidlər
* Profile at DFB.de
* Profile at FuPa.net
Ardnamerxan

**Ardnamerxan** (, ) — Şotlandiyanın şimal-qərbində, Hebrid dənizi sahillərində yerləşən yarımada. Cənub sahillərini Lox Sunart fiordu yuyur. Fiord Ardnamerxanı Morvernadan ayırır. Hazırda Ardnamerxan Haylandin bir parçası olaraq göstərilir.

Yarımadada şəhərlər yoxdur. İnzibati mərkəz Minqarri qəsri olmuşdur. Ərazisi əsasən dağlıqdır. Buradan Şimali Şotland öndağlığı keçir. Əhalisinin sayı 2000 nəfəri keçmir. Ardnamerxan Böyük Britaniya adasının ən ucqar qərb nöqtəsidir.

İlk əvvəllər yarımada ərazisi Dal Riata krallıığı ərazisinə daxil idi. XII əsrdə isə Adalar krallığına daxil olur. Faktiki olaraq XVI əsrə qədər burada mərkəzi hakimiyyət olmamışdır. Burad Mak-İan klanı Şotlandiyanın dağlıq hissəsində qanunsuzluğun səbəbkarı olmuşdur. 1501—1506-ci illərdə Kelt üsyanları zamanı IV Yakob Mak-İan klanlarını Şotlandiyaya tabe etdirmişdir. XVII əsrin əvvəllərində isə klanlar  qraf Arqayl tərəfindən Ardnamerxandan çıxarılmışdır.
## Mənbə
*Ardnamurchan Tourist Association
*All about Ardnamurchan
Penrouz pilləkənləri

**Penrouz pilləkənləri** və ya **Penrouz nərdivanı**, həmçinin **mümkün olmayan nərdivan** — Lionel Penrouz və oğlu Roqer Penrouz tərəfindən yaradılmış mümkün olmayan obyekt.

Penrouz üçbucağı üzərindəki versiya, pilləkənlərin qalxarkən və ya enərkən, yenə də təkrar dövrə yaratdıqları üçün pilləkənlərin 90 dərəcə fırlana bilməsini təmin edən pilləkənin 2D formasıdır, beləcə bir insan bu pilləkənlə sonsuza qədər qalxa bilər. Amma bu 3D formasında mümkün deyil.

## Həmçinin bax
* Nərdivan

## İstinadlar
Arxeologiya və Etnoqrafiya Muzeyi (Bakı)

**Arxeologiya və Antropologiya Muzeyi** - Azərbaycan Milli Elmlər Akademiyası Arxeologiya və Antropologiya İnstitutunun Muzey-Sərgi zalı

## Muzeyin tarixi
Arxeologiya və Antropologiya İnstitutunun formalaşması uzun tarixi prosesin nəticəsi olmuşdur. Tarix İnstitutunun nəzdində bir sıra şöbələri əhatə edən Arxeologiya və Etnoqrafiya Sektoru 1974-cü ildə yaradılaraq fəaliyyətə başlamışdır.

Azərbaycan Respublikası Nazirlər Kabinetinin 1993-cü il 8 iyul tarixli qərarı ilə Arxeologiya və etnoqrafiya sektorunun əsasında Arxeologiya və Etnoqrafiya Institutu təşkil olunmuşdur. 2021-ci ildə institut Nazirlər Kabinetinin qərarı ilə Arxeologiya, Etnoqrafiya və Antropologiya İnstitutu, 2024-cü il 19 yanvar tarixli qərarla Arxeologiya və Antropologiya İnstitutu adlandırılmışdır.

Arxeologiya və Antropologiya İnstitutunun nəzdində onun muzey sərgi-zalı fəaliyyət göstərir. Muzey 1980-ci illərdə təşkil olunub, 1990-ci illərdə texniki təsisatla bağlı bağlanıb. 2015-ci ildə təmir olunaraq yenidən fəaliyyətə başlamışdır

## Muzey binası
Muzey binası XX əsrin əvvəllərində inşa edilmiş və "Zincirli Ev" olaraq adlandırılmışdır. 1920-ci ildə tacir Hacı Məmmədhüseyn Məmmədova məxsus olmuşdur. 1928-ci ildə bu mülkü İçərişəhərin tanınmış tacirləri sayılan Məlikov qardaşları almışlar. 1930-cu ildə Bakı şəhər Gömrük idarəsi qaçaqmalçılığa görə bu mülkü müsadirə edir və dövlətin istifadəsinə verir. 1930-cu ildən bu binada N.Nərimanov adına tikiş fabriki yerləşmişdir. Bina tikiş fabriki kimi fəaliyyət göstərdiyi üçün fasadında dəyişikliklər edilmiş, bəzi memarlıq elementləri götürülmüşdür. Mülkün son sahibi Məlikov qardaşları olduğu üçün bina Məlikovların mülkü kimi tanınır. Zəncirli bina memarlıq üslubuna və bədii estetik görünüşünə görə XX əsrin əvvəllərində İçərişəhərdə inşa olunmuş memarlıq abidələri içərisində özünəməxsus yer tutur. Hal-hazırda binada Azərbaycan Milli Elmlər Akademiyası Arxeologiya və Antropologiya İnstitutunun Muzey-Sərgi zalı yerləşir. 

## Muzey eksponatları
Muzeydə 36 vitrində mindən çox eksponat nümayiş olunur. Muzeydə Azərbaycanın orta əsrlərə qədər olan bütün tarixi dövrlərinin maddi və mənəvi irsi əks etdirilir. 

## Qalereya

## İstinadlar
Qafqaz Ordusu (Rusiya)

**Qafqaz Ordusu** — ( / Kavkazskaya Armiya), I Dünya Müharibəsində Rusiya İmperatorluğunun Qafqaz cəbhəsində saxladığı ordu. Müharibənin əvvəlində bu ordunun bütün qüvvəti, 100 batalyon, 117 rota və 250 topdan ibarət idi. Bu ordunun komandiri İllarion İvanoviç Borontosv-Daşkov idi. Fevralın 23-də Rusiyada Fevral İnqilabı ilə başlayan problemlər orduda nizam-intizamı hiss olunacaq dərəcədə korlanmışdır. Bahardan etibarən, gigiyena və qida mənşəli problemlər və səpmə yatalaq epidemiyası bu ordunu zəiflədir və dağılmasına yol açır.

## 1914
1914-ci ildə Qafqaz hərbi Bölgəsinin canişini İllarion İvanoviç Borontosv Daşkov cavabdehlik daşıyırdı, amma hərbi fəaliyyətlərin planlaşdırılması, hərəkətləri və əsgərlərin idarəsi qubernatorunun müavini general Aleksandr Zaxareviç Mışlayevski tərəfindən aparılırdı. Bu dövrdə Qafqaz ordusunun təşkili,  müharibə başlamazdan əvvəl iki qrup olaraq qurulmuş və bu qruplar isə iki əsas fəaliyyət sahəsinə (Qafqaz Cəbhəsi və İran Cəbhəsi) görə bölüşdürülmüşdülər. General Nikolay Yudeniç Sarıqamışda idi.

* II Qafqaz Korpusu
** (2 ədəd) Piyada diviziya
** (2 ədəd) Topçu briqada
** (2 ədəd) Plastun (Qazax) briqada
** 1-ci Qafqaz Qazax Bölməsi
* II Türküstan Korpusu
** (2 ədəd) Briqada
** (2 ədəd) Piyada artilleriya batalyonu
** 1-ci Trans-Xəzər Qazax Briqadası

Müharibə başlamazdan əvvəl Qafqaz Cəbhəsindəki gücü iki əsas hissədə cəmləşirdi
* Oltu istiqaməti (Qars - Ərzurum): 6 hissədən ibarətdir. Sarıqamış və ətrafında əlavə qüvvə olaraq
* Rəvan istiqaməti (İrəvan - Alaşkerd): Təxminən 2 diviziya, çox sayda süvaridən ibarətdir. Iğdır və ətrafında əlavə qüvvə olaraq

## İstinadlar
Kintayr yarımadası

**Kintayr yarımadası** (, ) — Şotlandiyanın qərbində yerləşən yarımada. Yarımada Ferd-of-Klayd körfəzi ilə Şimal boğazı arasında yerləşir. Çimalında tarixi Namdayl vilayəti yerləşir. İnzibati baxımından Arqayl və Byut vilayətinə daxildir.

Uzun və ensiz yarımada meridian istiqamətdə uzanır. Maksimal eni 18&nbsp;km, uzunluğu 48&nbsp;km təşkil edir. MƏRKƏZİ HİSSƏSİ ƏSDASƏN DAĞLIQDIR. Maksimal hündürlük 454 metrdir. Sahilə yaxın isə hündürlük azalır.

Yarımadadan qərbdə Arran, qərbdə isə Qia adası yuerləşir.
## Mənbə

* LoveKintyre - reviews and inside information to help you plan your next visit to Kintyre 
* Kintyre Way - the official website for the Kintyre Way, one of Scotland's great trails
* Kintyre.org - Official visitor and tourist information website for Kintyre 
* VisitKintyre.info - Web Site including webcam, accommodation, news, photo galleries etc
* EasyWays - walking holiday and guided walk round Kintyre
Rubi Rouz

**Rubi Rouz Langenheym** () – avstraliyalı model, DJ, sənətkar, aktrisa, tele aparıcı və Meybelline NewYork-un tanınmış siması.

## Karyera
Rouz əvvəlcə "Suite For Fleur" ilk performansı ilə 2008-ci ildən etibarən aktrisalığa davam etdi. "Around The Black" adlı dramada kiçik bir rol almışdır.

## Həyatı
Ruby Katia Langenheim adlı 20 yaşlı sənətkar ve subay bir qadının qızı olmuşdur. Rouz 12 yaşında lezbiyen olduğunu açıqladıqdan sonra dostları ve məktəb yoldaşları tərəfindən sözlü və fiziki təcavüzə məruz qalıb. Belə bir halda Rubi tez-tez intihar etmək istəyib. Həmçinin bir yaxını tərəfindən təcavüzə məruz qalıb. Rubi-nin bipolar və klinik depressiyası vardır. Uşaqlıqda cinsiyyətini dəyişdirib oğlan olmaq istədiyinə görə pul yığdığını deyib, lakin sonra fikrini dəyişmişdir. Rubi Rouz veqandır. Hətta o, ilin ən gözəl veqanı adına layiq  görülüb.

## Şəxsi həyatı
2014-cü ildə Rouz modelyer olan Phoebe Dahl ilə nişanlandığını deyib, lakin 2015-ci yollarını ayırdıqlarını, ayrıldıqlarını açıqlamışdır. Hal-hazırda isə "The Veronicas" qrupunun üzvü Jessica Origliasso ilə sevgilidir.

## İstinadlar
Niko Georgiadis

**Niko Georgiadis** (; d. 22 yanvar 1996, Bülax, İsveçrə) — yunan əsilli İsveçrə şahmatçısı, beynəlxalq qrosmeyster (2017).

## Həyatı
Niko Georgiadis 22 yanvar 1996-cı ildə İsveçrənin Bülax şəhərində anadan olub. 2013-cü ildə beynəlxalq usta, 2017-ci ildə isə beynəlxalq qrosmeyster adını alıb. Georgiadis FİDE-nin 2018-ci ilin iyul ayı üçün olan reytinq siyahısında 2526 xalla İsveçrə şahmatçıları arasında dördüncü yerdə qərarlaşıb.

## İstinadlar

## Xarici keçidlər
*FIDE Chess profili
*Nico Georgiadis. Chess-DB.com  
*Nico Georgiadis. Chessgames.com 
*Nico Georgiadis. 365Chess.com
Peron yarımadası

**Peron yarımadası** () — Avstraliyanın qərbində yerləşən yarımada.

## Coğrafiyası

Yarımada Qərbi Avstraliya ştatında, Hamelin-Pul buxtası ilə Demen körfəzi arasında yerləşir. Ondan qərbdə Derk-Hartoq, cənub-qərbdə isə İdel-Land yarımadası yerləşir. İdel Land yarımadasında materikin ən ucqar qərb nöqtəsi olan Stip-Poynt burnu yerlşir. Yarımadada yeraltı artezian suları vardır ki, onlardan quyular vastəsi ilə su çıxarılır

Yarımada kvars əsaslı qumdan rtəşkil olunmuşdur. O 2 mln — 10 min il öncə meydana gəlmişdir. Qumlar qırmızı rəngə çalır

Yarımadada Fransua Peron Milli Parkı yerləşir. Burada ümumdünya irsinə daxil olan Şark körfəzi yerləşir. Yarımadanın şimalında yerləşən park 52 min ha ərazini əhatə edir

Flora və fauna baxımından zəngin bir regiondur. Burada çoxlu sayda köçəri quş yuva qurur: Adi emu, Sericornis, sericornis və Sylvia. Sahil suları isə dəniz faunası ilə zəngindir. bitki örtüyü baxımından akasiyalar üstünlük təşkil edir.

## Tarixi

Qədim zamanlardan yarımadada avstraliya aborigeni olan vulayidi qəbiləsi məskən () məskən salmışdır. Onlar malqan dilində danışırlar. Bu dil XIX əsrdə fransız araşdırmaşısı tərəfindən qeydə alınmışdır. Yarımada öz adını bölgədə ekspedisiyada olmuş naturalist Fransua Perondan almışdır

1880-ci illərin sonlarınadn 1990-cı illərə qədər yarımada ərazisi qoyunçuluq fermaları üçün istifadə edilirdi. Üstəlik burada mirvari çıxarılırdı. 1990-cı illərdə torpaq sahələri ştat tərəfindən satın alınır. 1993-cü ildə nurada Fransua Peron Milli Parkı salınır

## Əhalisi
Yarımada ərazisində ən böyük yaşayış məntəqəsi Denem şəhəridir. İnzibati baxımından Şark-Bey qraflığına daxildir ().

## İstinadlar
Solneçnı çimərliyi

**Solneçnı çimərliyi**&nbsp;— Ukraynanın Krım yarımadası, Sevastopol şəhəri sahilində yerləşən çimərlik. Çimərlik yaxınlığında kiçik park vardır. Çimərliyin uzunluğu 100 metrdir. 1970-ci ildə təşkil edilən çimərlik Xerson muzeyinə məxsus olmuşdur.  Əvvəllər «Soldatski» çimərliyi adlanırdı. Bunun səbəbi isə yaxınlıqda olan hərbi hissələrdən əsgərlərin əsasən burada çimməsi idi.
Kiçik və çınqıllardan təşkil olunmuşdur. Altda isə qum yerləşir. Çimərlyinin sağ və solunda qayalı sahil mövcuddur.
1960-cı illərdə burada «Saltan çarı haqqında nağıl» filmi çəkilmişdir.

## Mənbə
* gostyam.sebastopol.ua
Zoi (film)

**"Zoi"** () — 2018-ci ildə çıxarılmış və Dreyk Doremusun rejissorluğu ilə çəkilmiş ABŞ romantik elmi-fantastika filmi. Filmdə Yuen MakQreqor, Lea Seydu, Teo Zeyms, Kristina Agilera, Rəşidə Cons və başqa aktyorlar rol almışlar.

Filmin premyerası 21 aprel 2018-ci ildə Tribeka Film Festivalında baş tutmuşdur. 20 iyul 2018-ci ildə film, Amazon Studios tərəfindən izləyicilərə təqdim edilmişdir.

## Məzmunu

Gələcəkdə alim olan Zoi (Lea Seydu) və Koul (Yuen MakQreqor) inqlabi tədqiqatlar laboratoriyasında bir yerdə çalışan alimlərdilər. Zoi cütlüklərin münasibətinin nə qədər uğurlu və davamlı olacağını əvvəlcədən müəyyənləşdirən sistem üzərində işləyir. Koul isə sintetiklər (adama bənzər robotlar) yaradan departamentin aparıcı dizayneridir. Onun işləri sayəsində xarici görünüş baxımından insandan tamamilə fərqlənməyən robotlar yaradılır. Kolun son kəşfləri isə yaratdığı robotlardan biri olan Eşə (Teo Ceyms) həm də insan kimi hiss etmək və sevmək bacarığı verir.

Kol Eşi ideal sevgi partnyoru kimi planlaşdırıb. Belə sintetiklərin gələcəkdə tənha insanların problemini aradan qaldırmaq, insanları ayrılığın yaratdığı ağrılardan xilas etmək üçün istifadə edilməsi nəzərdə tutulur. Birlikdə işlədikləri müddətdə Zoi və Koul arasında simpatiya yaranır. Eyni zamanda Eş də aşiq olur. Onlar insanın yoxsa sintetikin hisslərinin gerçək olmasını müəyyənləşdirməyə çalışırlar.

## Rollarda

* Yuen MakQreqor — Koul
* Lea Seydu — Zoi
* Teo Ceyms — Eş
* Miranda Otto — Dizayner
* Rəşidə Cons — Emma
* Kristina Agilera — Cevels
* Metyu Qrey Qabler — Maykl

## İstehsal

19 avqust 2016-cı ildə Çarli Hannem və Lea Seydunun rejissor Dreyk Doremusun əvvəl də Emmi mükafatı almış "Daxili gözəllik" adlı veb-serial üzərində birlikdə çalışdıqları Riç Qrinberqin ssenarisi əsasında çəkəcəyi romantik elmi-fantastika filmində rol alacaqları elan edilir. 25 oktyabr 2016-cı ildə Stüart Fordun "IM Global" adlı şirkətinin Zoi adlı filmin maliyyələşdirilməsini tamamilə öhdəsinə götürməsi, Scott Free Productiondan Maykl Prussun isə Dreyk Doremus və Robert Georqla birlikdə filmə prodüserlik etmələri məlum olur. 2017-ci ilin mayında Yuen MakQreqor baş rollardan birində Çarli Hannemi əvəz edir, Teo Zeyms, Kristina Agilera, Rəşidə Cons, Miranda Otto və Metyu Qrey Qabler ikinci plan aktyor heyətinə qatılır, 8 may 2017-ci ildə isə Monrealda filmin çəkilişlərinə başlanılır.

## Çıxarılması

Filmin premyerası 21 aprel 2018-ci ildə Tribeka Film Festivalında keçirilmişdir. Premyeradan sonra  Amazon Studios filmin ABŞ, Kanada, Böyük Britaniya, İrlandiya, İtaliya, Avstraliya və Yeni Zellandiyada distribütorluq haqqlarını almışdır.  Netflix isə filmin Yaponiya və Benilüks ölkələrində distribütorluq haqqlarını almışdır. Film, 20 iyul 2018-ci ildə çıxarılmışdır.

## Qəbulu

Rəy aqqreqatoru Rotten Tomatoesda film, on tənqidçinin rəyi əsasında 30% təravətli 4.2/10 ortalama reytinq almışdır. Metacriticdə isə yeddi tənqidçinin "qarışıq və orta rəy"i əsasında film, 44/100 bal almışdır.
## İstinadlar

## Xarici keçidlər
*
Usman Diakite

**Usman Diakite** () — Avstriya Birinci Liqa təmsilçilərindən olan *Liferinq* klubunda yarımmüdafiəçi kimi çıxış edən peşəkar Malili futbolçu.

## Həyatı
25 iyun 2000-ci ildə Bamakoda anadan olub.

## Klub karyerası

### Liferinq
Diakite *Yeelen Olimpik* akademiyası vasitəsilə inkişaf etmişdir. O, 2018-ci ilin iyul ayında Red Bull Zalsburq klubu ilə 2023-cü ilin may ayına kimi müqavilə imzalamışdır. Diakite öz peşəkar karyerasında debütünü 27 iyul 2018-ci ildə *Horn* klubuna qarşı oyunda etmişdir. O, 93-cü dəqiqədə qırmızı vərəqə alaraq meydanı tərk etmişdir. Həmin görüşdə Liferinq liqa görüşündə rəqibinə 2-1 hesabı ilə qalib gəlmişdir.

## Milli karyerası
2015-ci ildə Diakite Malinin gənclərdən ibarət milli komandası ilə Çilidə keçirilən FİFA U-17 Dünya Çempionatında iştirak etmişdir. Turnirdə Diakite Ekvador, Şimali Koreya və Belçika milli komandalarına qarşı oyunlarda meydana çıxmışdır.

## Karyera statistikası

### Klub
 

1UEFA Çempionlar Liqası görüşləri daxildir.
2Avstriya Superkuboku görüşləri daxildir.

## Uğurları

### Milli komanda
 **«[[Mali|Mali U-17]]»**
*  FİFA U-17 Dünya Çempionatı — 2015

## İstinadlar

## Xarici keçidlər
* 
*
Omeqa çimərliyi

**Omeqa çimərliyi**&nbsp;— Ukraynanın Krım yarımadası, Sevastopol şəhəri sahilində yerləşən çimərlik. Çimərlik Sevastopolun ən böyük çimərliklərindən biridir. Çimərliyin uzunluğu  700 metrdir. Çimərlik Kruqlaya buxtasında yerləşir. 
Sahil və dib qumdan təşkil olunmuşdur. Mərkəzi hissədə isə gilli və kiçik daşlı sahə vardır. Buxtanın dərinmliyi 5—8 metrdir. Bu səbəbdən dibi yosunla örtülüdür. Bu səbəbdən zəif bir dalğada belə yosunları sahilə çıxarır.

## Mənbə
* gostyam.sebastopol.ua
Playa Giron

**Playa Giron** () — Kubanın cənubunda, Donuzlar körfəzinin sahilində, Giron qəsəbəsi yaxınlığında yerləşən çimərlik. Ərazi 17 aprel 1961-ci ildəki Donuzlar Körfəzi əməliyyatı ilə tanınır. Əməliyyat Kuba inqilabı vasitəsilə hakimiyyətə gələn Fidel Kastro və tərəfdarlarının hakimiyyətdən salınması üçün həyata keçirilmişdir. 2 gün davam edən döyüşlərdən sonra ABŞ tərəfindən dəstəklənən Sürgün Kuba Hökuməti birlikləri məğlub olmuş və nəticədə əməliyyat ordunun qələbəsi ilə başa çatmışdır.
### Qalereya

Fayl:Russian tank.jpg|
Fayl:Monument rus tank.jpg|
Fayl:Playa giron museum.jpg|
Fayl:Puska rus.jpg
Fayl:Orudie.jpg
Fayl:Gun pushka rus.jpg|

## Mənbə
Playa Girón
Aniva çimərliyi

**Aniva çimərliyi** — Saxalin vilayətinin cənubunda, Aniva rayonu, Aniva şəhəri sahilində yerləşən çimərlik.

Qumlu sahil zolağı Aniva körfəzindən Losos buxtasına, Susya çayı mənsəbindən Baçimskaya daşlarına qədər 33&nbsp;km məsafədə uzanır. Cənubi Saxalin şəhərindən 40&nbsp;km aralıdadır. Çimərlik Saxalində və bütün Oxot dənizi sahillərində ən məşhur çimərlikdir. Çimərliyin önündə dayanacaq vardır. Burada biotualetlər, uzanmaq üçün taxtçalar, geyinib-soyunma yerləri vardır. kafe belə fəaliyyət göstərir. Bura avtovağzaldan gəlmək olar. Burada çimmək olduqca təhlükəsizdir. Belə ki, güclü dalğalar və axınlar nadir halda müşahidə edilir. Digər yerlərə nisbətdə suyu təmiz və istidir. Bura iki çay tökülür:  Susuya və Lyutoqa. Çimərlik mövsümü iki ay davam edir. Suyunun temperaturu +16° +18°С təşkil erdir. Bura vilayətin hər yerindən sakinlər gəlir.
## İstinadlar

## Mənbə
* Cənubi Saxalinin çimərlikləri
Məryəm Həsənova

**Həsənova Məryəm Mirdaməd qızı** () — Azərbaycan Milli Məclisinin sabiq üzvü, istiqlalçı millət vəkili.

## Həyatı
1938-ci ildə Bakıda anadan olmuşdur. Orta təhsilini Bakıda 190 nömrəli orta məktəbdə almışdır. Azərbaycan Dövlət Universitetinin Filologiya fakültəsini bitirmişdir. Həyatının sonrakı mərhələləri Siyəzən rayonunda keçmişdir.

Bir müddət Siyəzən rayonunda direktor vəzifəsində çalışmış, Azərbaycan dili və ədəbiyyatı fənnindən dərs demişdir. 2010-cu ildə işdən çıxmışdır.

1990-cı ilin sentyabr ayının 30-da deputat seçilməsi elan edildikdən az sonra, 6 oktyabrda qardaşı, qardaşının həyat yoldaşı, bacısı, bacısı oğlu avtomobil qəzasına düşərək həlak olmuşdur. Ondan sonra həyatının sonuna qədər başına qara yaylıq örtmüşdür.

Anasının xahişi ilə ailə həyatı qurmuş və həyat yoldaşını 2009-cu ildə itirmişdir. Övladları olmamışdır.

## Siyasi fəaliyyəti
1990-cı il 6 oktyabrda Milli Məclisə deputat seçilir. 1990–1995-ci illərdə cəmi 51 nəfərdən ibarət olan Azərbaycan parlamentinin yeganə qadın üzvü olan Məryəm Həsənova 1991-ci ilin 18 oktyabrında qəbul olunmuş Müstəqillik haqqında Konstitusiya Aktına səs verənlərdən, "Müstəqil Azərbaycan" deputat blokunun 43 üzvündən biri olmuşdur.

Azərbaycanın Sovet İttifaqından ayrılaraq müstəqil olması üçün mübarizə aparan Demblokun 25 üzvündən biri olan M.Həsənova vaxtilə Azərbaycan Ali Sovetinin məşhur 4-cü mikrofonda ilk çıxış edən deputatdır. İndiki Siyəzən rayonunun yaradılmasında onun xüsusi rolu var. O zaman məhz onun təklifindən sonra rayon təşkil edilib.

2000-ci il parlament seçkilərində Məryəm Həsənova Müsavat Partiyasının proporsional seçki üzrə vahid namizədlər siyahısında partiya daxili keçirilmiş praymerizə əsasən 28-ci sırada olmuşdur. Müsavat Partiyası proporsional seçkilər üzrə 140 546 səs (ümumi səslərin 4.85%-i) toplamış, lakin 6%-lik seçki həddini keçə bilmədiyi üçün mandat qazana bilməmişdir. Beləliklə, Məryəm Həsənova deputat seçilə bilməmişdir.

## Fikirləri
Müstəqillik haqqında dövlət aktının qəbul olunduğu günü belə xatırlayır:

Milli Məclisə seçilməsini belə xatırlayır:

## Ölümü
Məryəm Həsənova uzun sürən xəstəlikdən sonra 29 iyul 2018-ci il tarixində Bakıda vəfat etmişdir. Siyəzəndə dəfn olunub.

## İstinadlar

## Xarici keçidlər
* İstiqlalçı millət vəkili Məryəm Həsənova Əbülfəz Elçibəy haqqında
Petropavlovsk

**Petropavlovsk** () və ya **Petropavl** () – İşim çayı sahilində  Rusiyaya çox yaxın və Omskdan 261&nbsp;km qərbdə yerləşən, həmçinin Trans-Sibir dəmiryolu üzərində olan Qazaxıstan şəhəri. Şimali Qazaxıstan vilayətinin paytaxtıdır. Əhalisi 2009-cu ilin hesablamalarına görə 201,446 nəfərdir.

## İstinadlar
Maho çimərliyi

**Maho çimərliyi** () — Sen-Marten adasının cənub-qərbində yerləşən çimərlik. Adanın bu hissəsi Niderlandın tərkibində bir asılı ərazi olaraq Sint-Marten bölgəsinə daxildir.. Çimərliyi məşhurlaşdıran onun Şahzadə Yulian hava limanının yaxınlığında yerləşməsidir. Bu səbəbdən bəzən təyyarələr çimərlikdə istirahət edənlərin 10–20 metr üstlərindən uçaraq hava limanına daxil olur.. çimərlik və hava limanını iki hasar ayırır.

Çimərliyin uzunluğu 300 m, eni isə 10–20 metr arasında dəyişir. Çimərlikdə çoxlu sayda kafe vardır. Onlar arasında ən məşhuru Sunset Bar and Grilldir. Burada olan lövhədə təyyarələrin uçuş-eniş vaxtları yazılmışdır.

Çimərlik bitki örtüyündən məhrümdür. Təyyarə uçuşları sahildə güclü dağlar əmələ gətirir. Reaktiv təyyarələrin uçuşu zamanı sürət 160 km/s ola bilir. Bu isə insanlar üçün ölüm təhlükəsi yarada bilir. Dispecerin xəbərdarlıqlarına baxmayaraq bəzən insanlar özü adrinalin almaq məqsədilə təhlükəli anlarda çimərlikdə olmağa çalışırlar.

16 oktyabr 2008-ci ildə çimərlik Omar qasırğasından böyük zərər görmüşdür. Çimərlikdə olan kafeləırin çoxu bundan zərər görür. Çimərliyin qumu isə tamamən yoxa çıxdığından bura yenidən qum gətirilmişdir.

2009–2011-ci illərdə Mago çimərliyində avstriyalı fotoqraf Josef Hoflehner alçaqdan uçan təyyarələrin ağ-qara fotolarını çəkmişdir. Bu onun "Reaktiv lauyner: şerlər toplusu" kitabı üçün lazım olmuşdur.

283bz - Air France Airbus A340-313X, F-GLZP@SXM,05.03.2004 - Flickr - Aero Icarus.jpg|
SXMDanger.jpg|
SXM-Maho-A343-takeoff-800.jpg|


## Mənbə
* Maho çimərliyi
* Maho çimərliyi
* Çimərliyin şəkilləri

## İstinadlar
Korbinian Burger

**Korbinian Burger** (27 aprel 1995-ci ildə anadan olub) — 3.Bundesliqa təmsilçilərindən olan *Sonnenhof Qrosaşpax* klubunda müdafiəçi kimi çıxış edən peşəkar Almaniya futbolçusu.

## Klub karyerası

### Qroyter Fürth
Burger Bayern Münhen akademiyası vasitəsilə inkişaf etmişdir. 28 iyul 2017-ci ildə o, *Qroyter Fürth* klubuna transfer olmuşdur.  O, peşəkar karyerasında debütünü 13 avqust 2017-ci ildə *Morlautern* klubuna qarşı oyunda etmişdir. O, 90 dəqiqə meydanda mübarizə aparmışdır. Almaniya Kuboku görüşündə Qroyter rəqibinə 5-0 hesabı ilə qalib gəlmişdir.

### Sonnenhof
16 iyul 2018-ci ildə Burger *Sonnenhof Qrosaşpax* klubu ilə müqavilə imzalamışdır. Burger klub ilə debütünü 28 iyul 2018-ci ildə *Karl Zeiss Jena* klubuna qarşı oyunda etmişdir. O, 90 dəqiqə meydanda mübarizə aparmışdır. 3.Bundesliqa görüşündə Sonnenhof rəqibinə 2-3 hesabı ilə məğlub olmuşdur.

## Karyera statistikası

### Klub
 

1UEFA Avropa Liqası görüşləri daxildir.
2Almaniya Superkuboku görüşləri daxildir.

## Uğurları

### Klub
 **«[[Bayern Münhen FK|Bayern Münhen]]»**
*  Audi Kuboku — 2015
*  Almaniya Superkuboku — 2015-2016

## İstinadlar

## Xarici keçidlər
* Profile at FuPa.net
Yannis Letard

**Yannis Letard** (18 avqust 1998-ci ildə anadan olub) — 3.Bundesliqa təmsilçilərindən olan *Aalen* klubunda müdafiəçi kimi çıxış edən peşəkar Fransa futbolçusu.

## Klub karyerası

### Genqam
Letard Renn akademiyası vasitəsilə inkişaf etmişdir. O, Genqam II klubu ilə debütünü 20 avqust 2016-ci ildə *Brest II* klubuna qarşı oyunda etmişdir. O, 90 dəqiqə meydanda mübarizə aparmışdır. National 3 görüşündə Genqam rəqibinə 1-3 hesabı ilə məğlub olmuşdur.

### Aalen
11 iyun 2018-ci ildə Letard *Aalen* klubu ilə müqavilə imzalamışdır. Letard klub ilə debütünü 28 iyul 2018-ci ildə *Vehen Visbaden* klubuna qarşı oyunda etmişdir. O, 84-cü dəqiqədə Gerrit Veqkamp ilə əvəz olunmuşdur. 3.Bundesliqa görüşündə Aalen rəqibinə 1-2 hesabı ilə məğlub olmuşdur.

## Karyera statistikası

### Klub
 

1UEFA Avropa Liqası görüşləri daxildir.
2Almaniya Superkuboku görüşləri daxildir.

## İstinadlar

## Xarici keçidlər
* Profile at FuPa.net
* Profile at footballdatabase.eu
Qayola adası

**Qayola adası** () — İtaliyanın cənub-qərbində — Kampaniya regionunda olan Neapol şəhərinə aid ərazidə — Tirren dənizinin bir hissəsi olan Neapol körfəzində yerləşən kiçik ada. Lənətlənmiş ada kimi tanınır.

## Lənət
Əslində Qayola körpü ilə birləşmiş iki balaca adadan ibarətdir. Adalardan birində böyük villa var. Uzun illərdir ki, adada heç kim yaşamır. Hesab olunur ki, o lənətlənib və bu səbəbdən adada çoxlu ölüm halları baş verib.

1920-ci ildə adanın ilk sahibi olan isveçrəli Hans Braun burada müəmmalı şəkildə ölüb: o, xalçaya bükülmüş şəkildə tapılıb. Bir müddət sonra isə onun həyat yoldaşı naməlum şəraitdə boğulub. Adanın yeni sahibi Otto Qrubnak anidən infakt nəticəsində ölüb. Ondan sonra adanı satın almış Baron Karl Paul Langhaym bir müddət sonra müflis olub. Növbəti sahib Moris Sandoz isə özünə qəsd edib.

Canni Agnelli adanın özündən əvvəlki sahiblərinin başına gəlmiş olaylara baxmayaraq buranı satın alıb. Bu addımı atdıqdan sonra isə qohumları bir-birinin ardınca ölməyə başlayıb. Ardınca isə oğlu qaçırılıb. Oğrular ondan oğlunun azadlığı üçün külli miqdarda pul tələb edib.

Adanın son sahibi Canpaskal Qrappone isə cinayətdə ittiham olunur. Onun öldürdüyü deyilən iki nəfər isə adanın qarşı sahilindəki qonşularıdır.

Adanı almaq istəyən insanlar da ölüm, bədbəxtlik və səfalətlə qarşılaşıb. Buna görə də Qayola adası pis şöhrət qazanıb və heç kəs bu adanı almaq istəməyib.

Bu cür mistik tarixlər çox sayda turistin diqqətini cəlb edib. Buraya gələnlər nəinki ada ətrafında gəzə bilər, hətta sahibsiz villanın içərisinə girə və buraya baxa bilərlər.

## Qalereya

Isola la Gaiola, Posillipo, Napoli.jpg
Isoletta della Gaiola (Napoli) 01.jpg
Isoletta della Gaiola (Napoli) 02.jpg
Isoletta della Gaiola (Napoli) 03.jpg
Napoli - Parco archeologico del Pausilypon3.jpg


## İstinadlar

## Xarici keçidlər

*
Ayodele Adetula

**Ayodele Adetula** () — 3. Bundesliqa təmsilçilərindən olan *Ayntraxt Braunşveyq* klubunda yarımmüdafiəçi kimi çıxış edən peşəkar Almaniya futbolçusu.

## Klub karyerası

### Braunşveyq
Adetula *Ayntraxt Braunşveyq* akademiyası vasitəsilə inkişaf etmişdir. Adetula öz peşəkar karyerasında debütünü 27 iyul 2018-ci ildə *Karlsruher* klubuna qarşı oyunda etmişdir. O, 88-ci dəqiqədə Malte Amundseni əvəz etmişdir. 3. Bundesliqa görüşündə Braunşveyq rəqibi ilə 1–1 hesabı ilə bərabərə qalmışdır.

## Şəxsi həyatı
Adetula Almaniyada anadan olmuşdur. Valideynləri isə Nigeriya vətəndaşlarıdır.

## Karyera statistikası

### Klub

1UEFA Avropa Liqası görüşləri daxildir.
2Almaniya Superkuboku görüşləri daxildir.

## Uğurları

### Klub
 **"[[Almaniya|Ayntraxt Braunşveyq]]"**
*  Gənclər Almaniya Kuboku — 2016–2017

## İstinadlar

## Xarici keçidlər
* 
* Profile at FuPa.net
Elektrolit dissosiasiya nəzəriyyəsi

**Elektrolitik dissosiasiya nəzəriyyəsi** — Elektrolitlərin məhlullarda və ərinmiş halda xüsusi xassələr göstərməsini ionlara dağılması ilə izah edən nəzəriyyə. İngilis alimi Maykl Faradey məhlulların elektrik keçiriciliyini öyrənərək müəyyən etmişdir ki, duzların, turşuların və qələvilərin məhlulu elektrik cərəyanın keçirir. Üzvi maddələrin, məsələn, şəkər, spirt və s. məhlulları isə cərəyanı keçirmir. Məhlulu və ya ərintisi elektrik cərəyanını keçirən maddələri Maykl Faradey elektrolitlər, keçirməyən maddələri isə qeyri-elektrolitlər adlandırmışdır.

Elektrolitlərdə elektrik cərəyanının daşıyıcısı ionlardır. Məhlulda cərəyan daşıyıcısı ionlar olduğundan, daha çox ion əmələ gətirən, başqa sözlə, öz ionlarına daha yaxşı dissosiasiya edən elektrolitlərin məhlulları elektrik cərəyanın daha yaxşı keçirir.

Elektrolitləri suda həll etdikdə və ya əritdikdə ionlara ayrılması prosesinə elektrolitik dissosiasiya deyilir. Bəzi elektrolitlər praktik olaraq ionlarına tam dissosiasiya etdiyi halda, bəziləri az dissosiasiyaya uğrayır. Elektrolitlərin dissosiasiya prosesinin kəmiyyət xarakteristikası elektrolitik dissosiasiya dərəcəsi, elektrolitik dissosiasiya sabiti, izotonik əmsal və s.-dən ibarətdir.

Elektrolitik dissosiasiya dərəcəsi ionlarına ayrılmış molekullar sayının məhlulda həll olmuş maddə molekullarınını ümumi sayına olan nisbəti ilə xarakterizə olunur:

Dissosiasiya dərəcəsinini qiymətinə görə elektrolitləri üç qrupa bölürlər:
# Zəif elektrolitlər — dissosiasiya dərəcəsi 3 %-dən az olur: NH4OH, H2CO3, H2S
# Orta qüvvətli elektrolitlər — dissosiasiya dərəcəsi 3–30 % arasında olur: Mg(OH)2, H3PO4, H2C2H4
# Qüvvətli elektrolitlər — dissosiasiya dərəcəsi 30 %-dən böyük olur: LiOH, Ca(OH), H2SO4

* Dissosiasiya dərəcəsinə rabitənin təbiəti, həlledicinin təbiəti, məhlulun qatılığı, temperatur və ionların qatılığı təsir göstərir.
* Elektrolitik dissosiasiya sabiti isə məhluldakı ionların qatılıqları hasilinin molekulların qatılığına nisbəti ilə müəyyən edilir:
* İzotonik əmsal (Vant-Hoff əmsalı) ionların və dissosiasiya etməmiş molekulların ümumi sayının elektrolitin ilkin molekullar sayına olan nisbəti ilə xarakterizə olunur.

## İstinadlar
Eyforiya (film, 2017)

**"Eyforiya "** () — 2017-ci ildə çıxarılmış İsveç, Birləşmiş Krallıq və Almaniya birgə istehsalı olan dram filmidir. Eyforiya, rejissor Liza Lanqsetin ingilis dilli film debütüdür. Film, ilk dəfə 2017 Toronto Beynəlxalq Film Festivalının platforma seksiyasında nümayiş etdirilmişdir.

## Məzmunu

İki bacı olan İnes (Alisiya Vikander) və Emiliya (Yeva Qrin) uzun illərdir ki, görüşmürlər. Buna səbəb onlar arasında baş vermiş qalmaqal olsa da, bacılar barışmağa qərar verirlər. Uğurla fəaliyyət göstərən rəssam olan İnes son dövrlərdə yaradıcılıq böhran yaşayır. Emiliya bacısını gizli bir yerə birlikdə səfər etməyə çağırır və bu səfərin onun üçün çox mühüm olmasını bildirir. Onların getdikləri yer o qədər əlçatmaz məkanda yerləşir ki, ora yalnız vertolyotla çatmaq mümkündür. Məkana çatdıqda İnes öyrənir ki, bacısı müaəlicəsi mümkün olmayan bir xəstəlikdən əziyyət çəkir və onların gəldikləri bu yer bir növ imkanlı adamlar üçün nəzərdə tutulmuş hospisdir. Burada müştərilər üçün yüksək səviyyəli xidmətlə həyatdan köçmə təmin edilir və Emili üçün təyin edilmiş vaxta cəmi altı gün qalıb. Ölüm qabağı Emili bacısı ilə münasibətlərini aydınlaşdırmağa çalışsa da, o, Emlinin seçimini qəbu edə bilmir. Ölüm və ayrılıqla üzbəüz qalmış bacılar ailə və sevgini dərk etməyə çalışırlar.

## Rollarda

* Alisiya Vikander — *İnes*
* Yeva Qrin — *Emili*
* Çarlz Dens — *Daren*
* Şarlotta Remplinq — *Marina*
* Mark Stenli — *Xəstə*
* Edrian Lester — *Xəstə*
* Katya Brenner — *Tibb bacısı*

## İstehsal

2013-cü ilin dekabrında filmin istehsalının erkən mərhələsinə başlanılmış və 2015-ci ildə çıxarılması planlaşdırılmışdı. 2016-cı ilin əvvəllərində verdiyi müsahibədə Lanqset üçüncü filmində Avropada yüksəlməkdə olan intihara yardım fenomeni mövzusuna toxunulacağı və hadisələrin *"uydurma evtanaziya klinikasında"* baş verəcəyini qeyd edir.

6 may 2016-cı ildə Alisiya Vikander və onun London agenti Çarlz Kollier *Vikarious Productions* şirkətini yaradırlar. Şirkətin istehsalı olan ilk filmin Lanqsetin rejissorluğu ilə çəkiləcək, baş rollarda Vikander və Yeva Qrinin oynadığı iki bacının hekayəsindən bəhs edən "*Eyforiya"* filmi olacağı haqqında məlumat verilir.

Həmin ilin iyununda Şarlotta Remplinqin filmdə naməlum bir rolla çıxış edəcəyi bildirilir. Avqustda isə Çarlz Dens, Edrian Lester və MArks Stenlinin filmin aktyor heyətinə qatılması məlum olur.

### Çəkilişlər

Filmin əsas çəkilişlərinə 2016-cı il avqustun əvvəllərində Münhendə başlanılmış, daha sonra çəkilişlər Almaniya Alplarında davam etdirilmişdir.

## İstinadlar

## Xarici keçidlər
*
Nort Vest Keyp

**Nort Vest Keyp yarımadası** () — Avstraliyanın qərbində yerləşən yarımada.

## Coğrafiyası

Yarımada şərq hissədən Eksmut körfəzi, digər iki hissədən isə Hind okeanı ilə əhatələnir. yarımadadan şimaı-qərbdə Myuron adası qərarlaşır.

İqlimi istidir. Yarımsəhradır. İllik yağıntının miqdarı illərdən asılı olaraq dəyişir:2007-ci ildə 259&nbsp;mm, 2003-cü ildə 51&nbsp;mm. Minimal yağıntı sentyabr-deklabr ayları arası düşür. Maksimal temperatur: yanvar — 38&nbsp;°C, iyul — 24,1&nbsp;°C. Ağır iqlim şərtlərinə baxmayaraq burada 630 növdən artıq flora nümuməsi aşkarlanmışdır. Sahil sularında mərcan rifi yayılmışdır.

Yarımadanın qərbində, Eksmutdan 40&nbsp;km aralıda Keyp Reync Milli parkı yerləşir (). Nort Vest Keyp yaxınlığımnda yerləşən Ninqaloo dəniz parkı () eyni adlı rifi əhatə edir. Bura YUNESCO Ümumdünya irsi siyahısına daxildir.

## Tarixi

Yarımada ilk dəfə avropalılar tərəfindən 1618-ci ildə qeydə alınmışdır. 1801-ci ildə yarımadanın yerləşdiyi ərazidə fransız səyyah Nikolya Boden olmuşdur. 1818-ci ildə isə yarımçadanı ingilis Filip Parker Kinq ziyarət edərən ona müasir adını vermişdir

1876-ci ildə yarımada otlaq olaraq iltizama verilir. burada bu zaman ilk dəfə mirvari çıxarılmağa başlanılır. 1911 və 1912-ci illərdə yarımadada iki mayak inşa edilir. 1912-ci ildən isə Balina ovu üçün baza fəaliyətə başlayır. Baza 1957-ci ilə qədər fəaliyyət gösrtərir.

1942-ci ildə yarımada rayonu ərazisində Sualtı qayıqlar üçün amerikan hərbi bazası təşkil edilmişdir. Baza 1945-ci ilə qədər fəaliyyət göstərmişdir. Limportda olan hərbi hava limanı bu gündə istifadə edilir.1943-cü ildə rayon yapon bonbardımanına məruz qalmışdır.

1953-cü ildə yarımadad ilk neft buruğu qazılır. 1962-ci ildə isə Avtraliya və ABŞ hökumətləri yarımadada kommunikasiya stansiyası tikmək haqqında razılığa gəlirlər. Artıq 1967-ci ildən açılan stansiya 1992-ci ilə qədər hər iki ölkənin hərbi qüvvələrinə xidmət etmişdir. Hazırda «*Boeing Australia*» şirkətinə xidmət edir.

## Əhalisi
Yarımadfa Eksmut özünü idarə rayonuna daxildir. Burada 2006-cı il məlumatına görə 2063 nəfər yaşayır. Ən böyük yaşayış məntəqəsi Eksmutdur (1844 nəf).

## Mənbə
* http://www.exmouth.wa.gov.au/tourism_and_history/documents/detailed_weather_statistics.pdf 
* http://www.dec.wa.gov.au/park-finder/property/marine-parks-and-reserves/ningaloo-marine-park.html 
* Cape Range National Park 

## İstinadlar
Skotiya plitəsi

**Skotiya plitəsi** — okeanik plitə olaraq şimaldan Cənubi Amerika plitəsi, şərqdən Sandviç mikroplitəsi, cənubdan və qərbdən Antarktika plitəsi ilə əhatələnir. Sahəsi — 0,0419 steradian. Bəzən Sandviç mikroplitəsi ilə birlikdə götürülür.

Antarktika plitəsi ilə qərb sərhəd zəif öyrənilmişdir. Karib plitəsinin təsiri ilə şimal və cənub istiqamətdən təzyiqə məruz qalır.

Bəzi mənbələrdə Dreyk plitəsi olaraq adlandırılır.

## Mənbə
* South Sandwich microplate
* ~ tine / owork.html Motion of Scotia plate
Diakite

**Diakite** — Mali və Seneqalda daha çox işlədilən soyad.

* Usman Diakite — *Liferinq* klubunda çıxış edən Mali futbolçusu.
* Bafode Diakite — Tuluza klubunda çıxış edən Fransa futbolçusu.
* İssa Diakite — Kot-d'İvuar taekvandoçusu.
* Abdul Diakite — Fransa futbolçusu.
* Pape Diakite — Seneqal futbolçusu.
* Ceyson Diakite — İsveç musiqiçisi.
* Modibo Diakite — Fransa futbolçusu.
* Soriba Diakite — Qvineya yüngül atleti.
* Sumbeyla Diakite — Mali futbolçusu.
* Yuma Diakite — Mali modeli.
Allan Sent-Maksimin

**Allan İrene Sent-Maksimin** () — Liqa 1 təmsilçilərindən olan Nitsa klubunda yarımmüdafiəçi kimi çıxış edən peşəkar Fransa futbolçusu.

## Erkən həyatı
Sent-Maksimin Parisin cənub-qərbində yerləşən Şatenay-Malabri kammunasında anadan olmuşdur. Valideynləri isə Haiti vətəndaşlarıdır.

## Klub karyerası

### Sent-Etyen
Sent-Maksimin Liqa 1-də debütünü 1 sentyabr 2013-cü ildə Sent-Etyen klubu ilə Bordo klubuna qarşı oyunda etmişdir. O, 69-cu dəqiqədə Romen Hamumanı əvəz etmiş və komandası 2-1 hesabı ilə qalib gəlmişdir.

### Monako
31 iyul 2015-ci ildə Sent-Maksimin Monako klubu ilə müqavilə imzalamış, lakin Bundesliqa təmsilçisi olan Hannover 96 klubuna icarəyə verilmişdir.

28 iyul 2016-cı ildə Sent-Maksimin *Bastiya* klubuna mövsüm sonuna qədər icarəyə verilmişdir.

### Nitsa
Sent-Maksimin 7 avqust 2017-ci ildə əzəli rəqiblərdən olan Nitsa klubu ilə müqavilə imzalamışdır.

## Karyera statistikası

### Klub

## İstinadlar

## Xarici keçidlər
*France profile  at FFF
*
*
Anna Rudolf

**Anna Rudolf** (; doğ. 12 noyabr 1987, Mişkolts, Macarıstan) — macar şahmatçı, qadınlar arasında beynəlxalq qrosmeyster (2008), kişilər arasında beynəlxalq usta (2015). Daha çox şahmat şərhçisi və analitiki kimi tanınır.

## Həyatı
Anna Rudolf Mişkolts şəhərində anadan olsa da, uşaqlığı Macarıstanın cənubundakı kiçik Batasek şəhərində keçib. Dörd yaşında olarkən bacısı ilə birlikdə şahmat oynamağa başlayıb. Peç Universitetinin məzunudur. 2008, 2010 və 2011-ci illərdə Macarıstan çempionu olub.

Anna Rudolf qadınlardan ibarət Macarıstan yığmasının heyətində 2008, 2010 və 2012-ci illərdə Olimpiadaların, 2009, 2011, 2013 və 2015-ci illərdə isə Avropa çempionatlarının iştirakçısı olub.

## Oyun stili
Anna Rudolf mövqe oyunçusudur və fransız müdafiəsi tərəfdarıdır.

## İstinadlar

## Xarici keçidlər

* FIDE Chess profili
* Anna Rudolf . Chess-DB.com  
* Anna Rudolf . Chessgames.com 
* Anna Rudolf . 365Chess.com